Document ID: 32009D1007

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от 17 декември 2009 година
относно мобилизиране на средства от Инструмента за гъвкавост в съответствие с точка 27 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(2009/1007/ЕС)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27, пети параграф от него,
като взеха предвид предложението на Комисията,
като имат предвид, че след като на заседанието по съгласуване на бюджета от 18 ноември 2009 г. разгледаха всички възможности за преразпределяне на бюджетни кредити в рамките на подфункция 1а, двата клона на бюджетния орган се споразумяха да мобилизират средства от Инструмента за гъвкавост, за да допълнят финансирането в бюджета за 2010 г., над тавана на подфункция 1а, със сума в размер на:
-
120 милиона евро за финансиране на проекти в областта на енергетиката в контекста на Европейския план за икономическо възстановяване;
-
75 милиона евро за извеждане от експлоатация на АЕЦ „Козлодуй“,
РЕШИХА:
Член 1
В рамките на общия бюджет на Европейския съюз за финансовата 2010 година Инструментът за гъвкавост ще бъде използван за предоставяне на сумата от 195 милиона евро под формата на бюджетни кредити за поети задължения по подфункция 1а.
Тази сума ще се използва за допълване на финансирането със:
-
120 милиона евро за финансиране на проекти в областта на енергетиката в контекста на Европейския план за икономическо възстановяване;
-
75 милиона евро за извеждане от експлоатация на АЕЦ „Козлодуй“.
Член 2
Настоящото решение се публикува в Официален вестник на Европейския съюз.
Съставено в Страсбург на 17 декември 2009 година.

Labels: 2
19
14
18
15